alexandrainst/scandi-wiki huggingface dataset:
Aphrodite: Les Folies Tour

Aphrodite World Tour var den tiande konsertturneen til den australske songaren Kylie Minogue. Turneen fann stad i samband med det ellevte albumet hennar, Aphrodite, og vitja Europa, Asia, Nord-Amerika, Australia og Afrika. Det offisielle namnet til turneen var Aphrodite: Les Folies Tour i Europa og Australia, og Aphrodite Live i Asia, Nord-Amerika og Afrika.

Spelelister 
«The Birth of Aphrodite» (Instrumental introduksjon) (inneheld element av «Dyrenes karneval»)
«Aphrodite»
«The One»
«Wow»
«Illusion»
«I Believe in You»
«Cupid Boy»
«Spinning Around»
«Get Outta My Way»
«What Do I Have to Do?»
«Everything Is Beautiful»
«Slow»
«Confide in Me»
«Can't Get You Out of My Head»
«In My Arms»
«Looking for an Angel»
«Closer»
«There Must Be an Angel (Playing with My Heart)»
«Love at First Sight» (inneheld element av «Can't Beat the Feeling»)
«If You Don't Love Me»
«Better the Devil You Know»
«Better than Today»
«Put Your Hands Up (If You Feel Love)»
Ekstranummer
«On a Night Like This»
«All the Lovers»

Turnedatoar

DVD-utgjeving 

Aphrodite Les Folies: Live in London er ein konsertfilm av turneen, filma i 3D over to netter i London. Konserten vart vist på kino i Storbritannia og Irland den 19. juni 2011. Han vart vist i Australia, New Zealand, Mexico, Brasil og Polen i august 2011. Han vart deretter vist i Chile, Colombia, Costa Rica, Danmark, Kroatia, El Salvador, Nederland, Peru, Sør-Afrika, Serbia, Bulgaria og Indonesia i september 2011. Konserten vart utgjeve på CD/DVD/Blu-ray den 28. november 2011 i tre format, først som ein DVD med to bonus-CD, deretter som ei avgrensa utgåve med eit hefte, og til slutt ein Blu-ray som inneheld 2D- og 3D-innspelinga.

Sporliste

Topplisteplasseringar

Kjelder 
Denne artikkelen bygger på «Aphrodite: Les Folies Tour» frå  og «Aphrodite: Les Folies Tour» frå , den 19. oktober 2011.
  oppgav desse kjeldene:

Bakgrunnsstoff 
Offisiell nettstad for Kylie Minogue

Kylie Minogue-konsertturnear
Musikkvideoar og DVD-ar av Kylie Minogue
Filmar frå 2011
Konsertalbum frå 2011
Ståle Kleiberg

Ståle Kleiberg () er ein norsk komponist, professor og skribent. Han er filolog frå Universitetet i Oslo, med musikk, allmennlitteratur og nordisk i fagkrinsen; i tillegg har han diplomeksamen i komposisjon frå Norges Musikkhøgskole og komposisjonsstudiar i England. Kleiberg er professor i komposisjon og musikkvitskap ved NTNU i Trondheim. Han har forska på fransk og norsk musikk frå 1900-talet, og på tysk musikk frå andre halvdel av 1700-talet. Han er medredaktør i Norges musikkhistorie. Kleiberg fekk Fartein Valen-stipendet i 1999 og blei vald til årets komponist av Trondheim symfoniorkester for sesongen 2000-2001.

Kleiberg har skrive ei rekkje komposisjonar i ulike genrar. Noko av det første han skreiv var ein syklus med Haugtussa-songar, med utgangspunkt i Garborgs kjende verk. Hans Requiem for the victims of Nazi persecution er framført med suksess i ei rekkje land. Verket blei mellom anna framført i Washington National Cathedral den 11. september 2004, altså på minnedagen for terroråtaka i New York og Washington. Komposisjonen Rosevinduet er dels inspirert av Gabriel Kiellands kunstverk i Nidarosdomen, dels av Stein Mehrens dikt på same tema. Symfonien med tittelen Klokkeskjæret og orkesterverket Lamento: Cissi Klein in memoriam har òg nådd vidt ut.

Nokre komposisjonar 
 David and Bathsheba (2008), opera
 Dopo, cellokonsert
 Haugtussa-sanger (syklus)
 Klokkeskjæret, symfoni
 Konsert for fiolin og orkester (2005)
 Konsert for kontrabass og orkester (1999)
 Lamento: Cissi Klein in memoriam, for orkester
 Requiem for the victims of Nazi persecution, for 3 solistar, kor og orkester
 Rosevinduet (1992), for kammerorkester og resitatør
 Sonate for fløyte og piano (1987)
 String quartet (1985)
 Two poems by Montale (1986), for fløyte, obo, sopran og piano
 Three Shakespeare sonnets (1982)
 Trio for fiolin, cello og piano (1994)

Kjelder 
 Ståle Kleiberg – Offisiell nettside
 ballade.no: «Ståle Kleiberg» 
Denne artikkelen bygger på «Ståle Kleiberg» frå ,  den 20. oktober 2011.

Bakgrunnsstoff  
	

norske komponistar
folk frå Stavanger
Dei fire første kalifane

Dei fire første kalifane i islam var dei fire første leiarane av det muslimske samfunnet etter profeten Muhammed. Abu Bakr, Omar, Othman og Ali var kalifar frå 632 til 661. Under kalifatet deira voks det arabiske riket og utbreiinga av islam. Innan sunniislam blir dei fire første kalifane kalla rashidun, dei 'rettleidde' eller 'rettvise' kalifane. Valet av den siste av dei fire, Ali, var omstridd, og frå han av var kalifstillinga ein kjelde til splid i det muslimske samfunnet.

Kalifar
Islamsk historie

ar:خلفاء راشدون
bs:Pravedne halife
cs:Volení chalífové
fr:Rashidun
ko:정통 칼리파
id:Khulafaur Rasyidin
ka:ოთხი წმინდა ხალიფა
hu:Rásidún
ms:Khulafa al-Rasyidin
ja:正統カリフ
pl:Kalifowie prawowierni
tr:Dört büyük halife
Okutielva

Okutielva er ei elv på Bankshalvøya i regionen Canterbury på Sørøya på New Zealand. Ho renn mot vest og møter Okanaelva. Desse elvene dannar til saman Takiritawaielva, ei kort elv som renn ut i den austlege enden av Forsythsjøen, to km sør for busetnaden Little River.

Kjelder 

Denne artikkelen bygger på «Okuti River» frå ,  den 20. oktober 2011.  
 

Elver på New Zealand
Canterbury på New Zealand
Sibirlo

Sibirlo (Pluvialis fulva) er ein mellomstor vadefugl i lofamilien. 

Ei sibirlo i hekkedrakt er 23-26 cm lang, er svart med gylne flekker på oversida, krone, rygg og venger. Andletet og halsen er svart med ein kvit kant rundt og ho har dessutan svart bryst og ein mørk undergump. Beina er mørke. I vinterdrakta er alt av svart og kvitt tapt og denne loa har då eit gulaktig andlet og bryst, brun overside og lys underside.

Sibirlo liknar mykje på heilo, Pluvialis apricaria, men mest på kanadalo, Pluvialis dominica. Samanlikna med heilo, så er sibirlo tydeleg mindre, slankare og har relativt mykje lengre bein enn heilo. Sibirlo har òg gråbrune fjører i armhòla og lysegrå underside av venger, her er heilo til samanlikning kvit. Sibirlo er òg mindre og slankare enn kanadalo, har ein kortare primærprojeksjon og lengre bein enn kanadalo og er vanlegvis litt kraftigare gul på ryggen. Sibirlo og kanadalo var tidlegare rekna som same arten. 

Hekkehabitat for sibirloa er på arktisk tundra frå nordlegaste Asia til vestlege Alaska. Ho hekkar på bakken i eit tørt, ope område.

Sibirloa er trekkfugl og overvintrar i Sør-Asia og Australasia. Nokre få held seg i California og Hawaii gjennom vinteren. Denne vadefuglen er ein sjeldan gjest i Vest-Europa, også i Noreg.

Denne fuglen beitar på tundraen, marker, strender og mudderbankar i fjæra, og finn vanlegvis føda med hjelp av synet. Han et insekt, krepsdyr og litt bær.

Kjelder 
 Første versjon av denne artikkelen byggjer på «Pacific Golden Plover» frå , den 20. oktober 2011 med føljande referansar

 Hayman, Marchant and Prater, Shorebirds ISBN 0-873403-19-4
 Sangster, George; Knox, Alan G.; Helbig, Andreas J. & Parkin, David T. (2002): Taxonomic recommendations for European birds. Ibis 144(1): 153–159. PDF

Referansar

Bakgrunnsstoff 

Lofamilien
Streiffuglar i Noreg
Showgirl: The Homecoming Tour

Showgirl: The Homecoming Tour er ein konsertturne av den australske songaren Kylie Minogue. Minogue hadde opphavleg planlagt å spele i Australia og Asia under Showgirl: The Greatest Hits Tour i 2005, men ho vart tvinga til å avbryte då ho vart diagnostisert med kreft. Minogue gjenopptok turneen den 11. november 2006, med ein opptreden i Sydney med ein ny settliste og nye kostyme. Danserutinene frå Showgirl: The Homecoming Tour vart omarbeidd for å imøtekome den medisinske tilstanden hennar og lengre pausar vart òg introdusert mellom seksjonane så ho ikkje skulle slite seg ut.

Speleliste 
Akt 1: Homecoming
«Showgirl Theme» (Instrumental introduksjon)
«Better the Devil You Know»
«In Your Eyes»
«White Diamond»
«On a Night Like This»

Akt 2: Everything Taboo
Medley:
«Shocked» (inneheld utdrag frå «Do You Dare?», «It's No Secret», «Give Me Just a Little More Time», «Keep on Pumpin' It» og «What Kind of Fool (Heard All That Before)»)
«What Do I Have to Do?» (inneheld utdrag frå «Over Dreaming (Over You)»)
«Spinning Around» (inneheld utdrag frå «Step Back in Time»)

Akt 3: Samsara
«Temple Prequel» (Video Interlude)
«Confide in Me»
«Cowboy Style»
«Finer Feelings» (framført av bakgrunnsvokalistene)
«Too Far»

Akt 4: Athletica
«Butterfly» (Sandstorm Dub Interlude) (Dance Interlude)
«Red Blooded Woman» (inneheld utdrag frå «Where the Wild Roses Grow»)
«Slow»
«Kids»

Akt 5: Dreams
«Rainbow Prequel» (Video Interlude)
«Over the Rainbow»
«Come into My World»
«Chocolate»
«I Believe in You»
«Dreams»

Akt 6: Pop Paradiso
«Burning Up» (inneheld utdrag frå «Vogue»)
«The Loco-Motion»
«I Should Be So Lucky»
«Hand on Your Heart»

Akt 7: Dance of the Cybermen
«Space Prequel» (Instrumental mellomspel)
«Can't Get You Out of My Head»
«Light Years»(inneheld utdrag frå «Turn It into Love»)

Encore
«Especially for You»
«Love at First Sight»

Turnedatoar

Kjelder

Bakgrunnsstoff 
Offisiell nettstad for Kylie Minogue
Showgirl - The Homecoming Tour 

Kylie Minogue-konsertturnear
Normalplan

Eit normalplan er eit plan som står vinkelrett på ei flate eller ei linje, særleg plan som står vinkelrett på tangenten i eit kurvepunkt.

Kjelder
 normalplan. (2011-10-21) I Store norske leksikon. Henta frå http://snl.no/normalplan

Abstrakt algebra
Lineær algebra
Multiplikator

Ein multiplikator er i matematikk talet som seier kor mange gonger multiplikanden skal takast som addend.

Sjå òg
multiplikasjon

Kjelder
 multiplikator. (2011-10-21) I Store norske leksikon. Henta frå http://snl.no/multiplikator/matematikk

Grunnleggande aritmetikk
Lodovico Ferrari

Lodovico Ferrari () var ein italiensk matematikar.

Han byrja karrieren sin som tenaren til Girolamo Cardano. Han var særs intelligent, så Cardano byrja å undervise han i matematikk. Ferrari hjelpte Cardano å finne løysingar på andregradslikningar og tredjegradslikningar, og den løysinga Cardano publiserte for fjerdegradslikningar var i stor grad hans forteneste. Medan han stadig var i tenåra fekk han ein prestisjetung undervisningsstilling etter at Cardano trekte seg tilbake og tilrådde han. Ferrari sjølv trekte seg tilbake frå denne stillinga i ein alder av 42 år, og han hadde då rukke å bli ganske velståande. Han flytta tilbake til heimbyen, og her fekk han eit professorat i matematikk i 1565. Like etter døydde han av forgifting. Visstnok skal hans eiga syster ha forgifta han med arsenikk.

Bakgrunnsstoff
 O'Connor, John J., og Edmund F. Robertson. «Lodovico Ferrari». MacTutor History of Mathematics archive

Kjelder
Denne artikkelen bygger på «Lodovico Ferrari» frå ,  den 20. oktober 2011.  
 

Italienske matematikarar
Folk frå Bologna
Algebraistar
Matematikarar på 1500-talet
Kvadraturen til sirkelen

Kvadraturen til sirkelen er eit av dei tre kjende, uløyselege konstruksjonsproblema som matematikarane i gresk antikk sette fram. Dei to andre er fordoblinga av kuben og tredelinga av vinkelen. 

Problemet består i, med hjelp av passar og linjal, å konstruere sida i eit kvadrat med same areal som ein gjeven sirkel. For at ein slik konstruksjon skulle vore mogeleg, måtte talet π (pi) vore eit algebraisk tal. Då Ferdinand von Lindemann i 1882 beviste at π er eit transcendent tal, følgjer det at problemet ikkje er mogeleg å løyse.

Bakgrunnsstoff
 Historisk framstilling av problemet med kvadraturen til sirkelen (The MacTutor History of Mathematics archive)

Kjelder
 sirkelens kvadratur. (2011-10-21) I Store norske leksikon. Henta frå http://snl.no/sirkelens_kvadratur

Pi
Euklidsk plangeometri
Matematiske problem
Hardcore punk

Hardcore er ein subsjanger av punk. Musikkstilen kan skildrast som ein hardare og meir brutal versjon av punk.

Historie
Opphaveeg viste hardcore til «den harde kjerne med punkarar» (the hard core of punks). Altså dei punkarane som «gidda å gjere noko sjølv», dei som tok ansvar for å gje ut plater sjølv, sette opp konsertar, gje ut fanziner, og dei som blei igjen i miljøet etter at 1977-punken hadde mista medias interesse. Musikken kan karakteriserast ved eit hardt, gitardrive lydbilete med ein ropande eller nesten skrikande vokal. Sjangeren sitt namn blei popularisert gjennom canadiske DOA sitt album frå 1981 «Hardcore '81». Men engelske Discharge og amerikanske Bad Brains vert rekna for å vere pionerane.

Punkrock
Bombinga av DS «Framnæs» 1944

Bombinga av DS «Framnæs» 1944 fann stad i november 1944, då DS «Framnæs» vart skoten i brann av 30 allierte fly i Kjelkenes i Bremanger i Sogn og Fjordane. Av dei kring 70 passasjerane ombord vart fem drepne, fire passasjerar og ein av mannskapet, og ni var hardt såra.

Flya bomba også ein konvoi, DS «Helga Ferdinand» og DS «Aquilla» vert sette i brann og forliste, fire tyskarar fall og ti vart såra i åtaket.

Kjeler 
 Bombinga av «Framnæs»

Historie i Bremanger
Hendingar i 1944
1944 i Noreg
Noreg under andre verdskrigen
Poschiavo

Poschiavo (italiensk Poschiavo, tysk Puschlav, retoromansk Puschlav) er ein kommune i distriktet Bernina i kantonenen Graubünden i Sveits. Kommunen har  innbyggjarar () og eit areal på . Kommunesenteret ligg 1014 meter over havet.

Talemålet i Poschiavo er italiensk, kommunen grensar elles til Italia både i vest og i aust. Høgste fjelltoppen i kommunen, Piz Palü i Berninafjella, ligg heilt nordaust i Poschiavo.

Kommunen ligg i Poschiavo kreis i Val Poschiavo, ein av dei fire dalane i den italiensktalande delen av Graubünden. Dei andre dalane er Val Bregaglia, Mesolcina og Calanca. Han består av landsbyen Poschiavo og fleire grender.

Innsjøen Lago di Poschiavo ligg sør for landsbyen.

Kjelder

Denne artikkelen bygger på «Poschiavo» frå ,  den 21. oktober 2011 og 30. mars 2012.

Bakgrunnsstoff 
Offisiell nettstad

Kommunar i Graubünden
Mesocco

Mesocco  er ein kommune i distriktet Moesa i kantonen Graubünden i Sveits. Kommunen har  innbyggjarar () og eit areal på . Kommunesenteret ligg 769 meter over havet.

Mesocco grensar til Italia i både aust og litt i vest.

Kjelder 
 Denne artikkelen bygger på «Mesocco» frå ,  den 21. oktober 2011.

Bakgrunnsstoff
Offisiell nettstad (italiensk)

Kommunar i Graubünden
Distriktet Sursee

Distriktet Sursee er eitt av fem distrikt (Ämtern) i kantonen Luzern i Sveits. Distriktet har eit areal på 302 km² og hadde 70 862 innbyggarar i 2010. Landsbyen Sursee er hovudstad i distriktet, og ligg ganske sentralt i distriktet som i nord grensar til Aargau.

Distriktet Sursee består av 22 kommunar. Omframt hovudstaden Sursee, som er den mest folkerike kommunen, har kommunane Ruswil og Neuenkirch meir enn 5 000 innbyggarar. Dei andre kommunane er Beromünster, Büron, Buttisholz, Eich, Geuensee, Grosswangen, Hildisrieden, Knutwil, Mauensee, Neudorf, Nottwil, 
Oberkirch, Pfeffikon, Rickenbach, Schenkon, Schlierbach, Sempach, Triengen og Wolhusen.

Kjelder
Denne artikkelen bygger på «Sursee (Amt)» frå ,  den 21. oktober 2011.

Bakgrunnsstoff 

Sursee
Distriktet Willisau

Distriktet Willisau er eitt av fem distrikt (Amt) i kantonen Luzern i Sveits. Distriktet har eit areal på 337 km² og hadde 49 174 innbyggarar i 2010. Landsbyen Willisau er hovudstad i distriktet, som ligg i den søraustlege delen av distriktet. Distriktet Willisau grensar i vest til kantonen Bern og i nord til kantonen Aargau.

Distriktet Willisau består av 24 kommunar. Kommunane Willisau og Reiden er dei to einaste med fleire enn 5 000 innbyggarar. Dei andre kommunane er Alberswil, Altbüron, Altishofen, Dagmersellen, Ebersecken, Egolzwil, Ettiswil, Fischbach, Gettnau, Grossdietwil, Hergiswil bei Willisau, Luthern, Menznau, Nebikon, Ohmstal, Pfaffnau, Roggliswil, Schötz, Ufhusen, Wauwil, Wikon og Zell.

Kjelder
Denne artikkelen bygger på «Willisau (Amt)» frå ,  den 21. oktober 2011.  
 

Willisau
Blah Blah Blah

Blah-Blah-Blah er eit musikkalbum av Iggy Pop gjeven ut på A&M i 1986. Det vart hans mest kommersielle album så langt i karrieren. Blah Blah Blah kom ut etter ein fire år lang pause for Pop med David Bowie som den største samarbeidspartnaren. Han la ut på ein suksessrik turne etter albumet kom ut.

Produksjon
Albumet inneheld ein coverversjon av Johnny O'Keefe-songen «Wild One» (her kalla «Real Wild Child (Wild One)») og tre originale songar skriven av den tidlegare Sex Pistols-gitaristen Steve Jones. Dei andre songane var skrivne i lag med Bowie, som òg produserte albumet i lag med David Richards. I motsetnad til hans tidlegare samarbeid med Pop, The Idiot og Lust for Life (begge 1977), song han ikkje eller spelte nokre instrument. Bowie-biografen David Buckley skreiv at Pop «praktisk talt ikkje vedkjende seg» albumet og kalla det eit «Bowie-album i alt anna enn namnet». Det har ikkje blitt spesifisert kva av songane på albumet som kom frå nokre av innspelingane til Bowie-albumet Tonight i 1984, om nokon i det heile.

Utgjeving og mottaking
Allmusic skildra albumet som «det mest kalkulerte kommersielle albumet i karrieren til Iggy», Blah Blah Blah selde til gullplate i Canada (meir enn 50 000 selde) og nådde Topp 10 i mange land i Europa. I USA nådde det 75. plass.

Singlar
«Real Wild Child» nådde 27. plass på Billboard's Mainstream Rock-lista og vart den første hitten til Pop på Topp 10 i Storbritannia. Songen vart nytta i filmen Pretty Woman frå 1990, samt Problem Child 1 og 2, og har vore kjenningsmelodi til det australske musikkprogrammet rage sidan 1987. Andre singlar og musikkvideoar frå albumet var «Cry for Love», «Isolation» og «Shades». «Cry for Love» vart av Rolling Stone skildra som ei blanding av «det klassiske raseriet til Iggy, kabareten til Bowie og ein uventa romantisk sårbarheit.», og nådde 19. plass på Billboards Hot Dance Music-liste og 34. plass på Mainstream Rock-lista.

Innhald

Medverkande
Credits are adapted from the album's liner notes.
Iggy Pop – vokal
Kevin Armstrong – gitar; korvokal
Erdal Kızılçay – synthesizer; bassgitar; trommer; strykearrangement; korvokal
Steve Jones – gitarsolo på «Cry for Love»
David Bowie – korvokalProduksjon'
David Bowie – plateprodusent; miksing
David Richards – produsent; lydteknikar; miksing
Nick Egan – kunstnarisk leiar; design
Michael Halsband – fotografi

Kjelder
Denne artikkelen bygger på «Blah Blah Blah (Iggy Pop album)» frå ,  den 21. oktober 2011. 
 oppgav desse kjeldene:

Musikkalbum frå 1986
Iggy Pop-album
Album produserte av David Bowie
Album produserte av David Richards
A&M Records-album
Kohesjon

Kohesjon eller bindekraft er ein kraftverknad som kjem av tiltrekning mellom like molekylar. Kohesjon forklarar slike effektar som overflatespenning. Kvikksølv er eit metall med sterk kohesjon og formar dropar i staden for å flyte utover. Diamanten sin hardleik er eit anna eksempel på sterk kohesjon mellom karbonatomar i ein krystallstruktur. Kapillarkrefter (hårrørsverknad) i plantar vert forklart som ein kombinasjon av kohesjon og adhesjon.

Kohesjon brukast også om eksplisitt markerte samanhengar i ein tekst (grammatikk). Det vert skilt mellom to typar kohesjon: setningskopling som er ei gruppe ord som bind setningar saman, og referentkopling som brukast om samanbinding av enkeltord og frasar som referer til noko eller nokonMotset av kohesjon har vi koherens, som er implisitt samanheng i ein tekst.

Kjelder 
 Wikipedia på bokmål.

Intermolekylære krefter
Molekylfysikk
Fysiske eigenskapar
Wild One av Johnny O'Keefe

«Wild One» eller «Real Wild Child» er ein australske rock and roll-song skriven av Johnny Greenan, Johnny O'Keefe og Dave Owens. Sydney-DJ Tony Withers vart tilskriven fordi han hjelpte til med å få songen spelt på radio, men seinare utgjevingar har ofte utelatt Withers. 

O'Keefe var den første artisten som spelte han inn, på debut-EPen Shakin' at the Stadium, som kom ut på Festival i 1958. Denne versjonen, som tilsynelatande vart spelt inn på eit stadion, vart i røynda spelt inn i studio og lyden av publikum vart lagt på sidan. Han er forskjellig frå versjonen gjeven ut i USA og Storbritannia. «Wild One» vart òg gjeven ut som «Real Wild Child» i USA på Brunswick og i Storbritannia på Coral.

Songen var den første australske rockeinnspeligna som nådde den nasjonale singellista med ein 20. plass som høgaste plassering.

Andre versjonar
I 1958 vart songen gjeven ut som singel av Jerry Ivan Allison, eit medlem av The Crickets, som nytt namnet Ivan. Han vart då kalla «Real Wild Child», og vart ein liten hit som nådde 68. plass på Billboard Hot 100.

«Wild One» vart òg spelt inn av Jerry Lee Lewis i 1958, men ikkje gjeven ut før i 1974 på albumet Rockin' and Free. Songen vart spelt inn og gjeven ut som «Real Wild Child» av Jet Harris, tidlegare bassist i The Shadows, i 1962 på debutsingelen hans. «Real Wild Child (Wild One)» vart spelt inn av den britiske gitaristen Albert Lee i 1982. 

I 1986 spelte Iggy Pop inn ein versjon på Blah Blah Blah. Denne vart kalla «Real Wild Child (Wild One)», og gjekk til 10. plass på den britiske singellista i januar 1987. På Billboard si Album Rock Tracks nådde 27. plass. Iggy Pop-versjonen vart nytta i Crocodile Dundee II, Adventures in Babysitting, Problem Child og oppfølgjaren Problem Child 2.

Songen vart sidan spelt inn av Billy Idol i 1987, og Lou Reed i 1993. Andre artistar som har spelt inn songen er mellom andre Status Quo, Everlife, Joan Jett & The Blackhearts, Glamour Camp, Marshall Crenshaw, Brian Setzer, Teenage Head, Albert Lee og Wakefield. 

Norske Vazelina Bilopphøggers spelte i 1996 inn ein versjon av songen med norsk tekst kalla «Villmænn» på albumet Hææærli' På Toppen Ta Væla.

Popkultur
Datoen singelen vart gjeven ut, 5. juli 1958, vert rekna som fødselsdagen for australske rockemusikk. The Jet & Iggy Pop spelte inn ein versjon av songen i 2008 for å markere 50-årsjubileumet til songen. 

Iggy Pop-versjonen vert nytta som kjenningsmelodi i Australian Broadcasting Corporation sitt musikkprogram rage.

Kjelder
Denne artikkelen bygger på «Wild One (Johnny O'Keefe song)» frå ,  den 21. oktober 2011. 
 oppgav desse kjeldene:

Songar frå 1958
Singlar frå 1958
Singlar frå 1986
Australske rockesongar
Iggy Pop-songar
Jerry Lee Lewis-songar
Billy Idol-songar
Lou Reed-songar
Status Quo-songar
Vazelina Bilopphøggers-songar
Adhesjon

Adhesjon er molekylær attraksjon i kontaktflatene mellom stoffeiningar i fast eller flytande form.

Fenomenet er av særleg interesse for ingeniørar som ynskjer å klebe stoff saman og biologar for å forstå korleis celler fungerer.

Kjelder 
 Wikipedia på bokmål.

Kjemiske eigenskapar
Intermolekylære krefter
Materiallære
Instinct

Instinct er det niande studioalbumet til den amerikanske songaren Iggy Pop, gjeve ut i juni 1988 på plateselskapet A&M.

Etter det særs popaktige og radiovennlege Blah Blah Blah venta A&M eit nytt hit-album frå Pop, men i staden spelte han inn eit tungt, hardrockalbum. Det var meir retta mot heavy-metal med Steve Jones på gitar.

Albumet nådde 110. plass på albumlista i USA. 

Den første singelen frå albumet, «Cold Metal», nådde 37. plass på Mainstream rock-lista og Iggy vart nominert til Grammy-prisen for beste hardrock/metal-framføring i 1989. 

Albumet vart rangert på 69. plass på lista til Kerrang! over dei 100 beste heavy metal-albuma gjennom tidene. 

Det vart laga videoar for «Cold Metal» og «High On You».

Innhald

Medverkande
 Iggy Pop: vokal
 Steve Jones: gitar
 Seamus Beaghen: klaverinstrument
 Leigh Foxx: bass
 Paul Garisto: trommer
 Jeff Bova: programmering - Cmi
 Nicky Skopelitis: programmering - klaverinstrument

Teknisk
Robert Musso - innspeling
Martin Bisi - vokalteknikar
Gary Grimshaw - design
Donald Krieger - grafikk
Paul McAlpine - fotografi

Kjelder
Denne artikkelen bygger på «Instinct (Iggy Pop album)» frå ,  den 21. oktober 2011. 
 oppgav desse kjeldene:

Iggy Pop-album
Musikkalbum frå 1988
A&M Records-album
Album produserte av Bill Laswell